కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
తిరుమలలో 'బ్రహ్మోత్సవం' కెమెరామెన్ అరెస్ట్!
బ్రహ్మోత్సవం సినిమాకి సినిమాటోగ్రఫీ డిపార్ట్‌మెంట్‌లో పనిచేస్తున్న వీడియోగ్రాఫర్లని తిరుమల పోలీసులు అరెస్ట్ చేశారు.
| Updated:
Feb 14, 2016, 06:38PM IST
తిరుమలలో 'బ్రహ్మోత్సవం' కెమెరామెన్ అరెస్ట్!
బ్రహ్మోత్సవం సినిమాకి సినిమాటోగ్రఫీ డిపార్ట్‌మెంట్‌లో పనిచేస్తున్న వీడియోగ్రాఫర్లని తిరుమల పోలీసులు అరెస్ట్ చేశారు. తిరుమలలో రథసప్తమి వేడుకల్లో భాగంగా జరుగుతున్న శ్రీవారి గరుడ సేవా కార్యక్రమాన్ని తమ అనుమతి లేకుండా అత్యాధునిక వీడియో కెమెరాలతో చిత్రీకరిస్తున్నారని గుర్తించిన టీటీడీ సిబ్బంది ఈ విషయాన్ని పోలీసులకి తెలిపింది. సమాచారం అందుకున్న పోలీసులు సదరు వీడియో గ్రాఫర్లని అదుపులోకి తీసుకున్నారు. పోలీసుల విచారణలో తాము బ్రహ్మోత్సవం మూవీకి పనిచేస్తున్న కెమెరామెన్లమని వారు చెప్పినట్టు తెలుస్తోంది. ఏదేమైనప్పటికీ తిరుమల వంటి పుణ్యక్షేత్రంలో అనుమతి లేకుండా వీడియో చిత్రీకరణ జరపడం తప్పేనని స్పష్టం చేసిన పోలీసులు వారి నుంచి మరింత సమాచారం రాబట్టేందుకు ప్రయత్నం చేస్తున్నారు. ఇది కేవలం సినిమా కోసం చేసిన పనేనా లేక మరేదైనా కోణం వుందా అనే కోణంలో పోలీసులు వారిని ప్రశ్నిస్తున్నారని సమాచారం. మహేష్ బాబు హీరోగా నటిస్తున్న బ్రహ్మోత్సవం మూవీని శ్రీకాంత్ అడ్డాల డైరెక్ట్ చేస్తుండగా పీవీపీ బ్యానర్ నిర్మిస్తోంది. ఈ సినిమాకి మిక్కీ జే మేయర్ మ్యూజిక్ అందిస్తుండగా మహేష్ బాబుతో 1 నేనొక్కడినే సినిమాకి పనిచేసిన రత్నవేలు సినిమాటోగ్రఫీ హ్యాండిల్ చేస్తున్నాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.